PRM บวกเฉียด 5% รับ BDI พุ่งทะลุ 1,700 จุด เป้าคอนเซนซัส 8.20 บ.
PRM บวกเฉียด 5% มาที่ 6.60 บ. ขานรับดัชนี BDI พุ่ง 11% แตะ 1,729 จุด โบรกชี้รายได้ครึ่งหลังปี 65 โตแกร่ง หลังขยายกองเรือ “บลูมเบิร์ก คอนเซนซัส” วางเป้า 8.20 บ.
PRM บวกเฉียด 5% มาที่ 6.60 บ. ขานรับดัชนี BDI พุ่ง 11% แตะ 1,729 จุด โบรกชี้รายได้ครึ่งปีหลังแกร่ง
22 ก.ย. 2565

ผู้สื่อข่าวรายงานว่า วันนี้ (21 ก.ย.65) ราคาหุ้น บริษัท พริมา มารีน จำกัด (มหาชน) หรือ PRM ล่าสุด ณ เวลา 15:10 น. อยู่ที่ระดับ 6.60 บาท บวก 0.30 บาท หรือ 4.76% สูงสุดที่ระดับ 6.60 บาท ต่ำสุดที่ระดับ 6.25 บาท ด้วยมูลค่าซื้อขาย 69.99 ล้านบาท

ทั้งนี้ ราคาหุ้น PRM ปรับตัวขึ้น คาดขานรับดัชนีค่าระวางเรือ BDI ล่าสุดปิดที่ระดับ 1,729 จุด เพิ่มขึ้น 176 จุด หรือ 11.33%
บล.โกลเบล็ก ระบุในบทวิเคราะห์ (16 ก.ย.65) ว่า มีมุมมองบวกต่อแนวโน้มผลประกอบการช่วงครึ่งหลังปี 65 ของ PRM โดย Bloomberg Consensus ราคาเหมาะสมอยู่ที่ 8.20 บาท
สำหรับแนวโน้มกำไรปี 65 ของ PRM คาดว่าจะอยู่ที่ประมาณ 1.17 พันลบ. ลดลง 17% เมื่อเทียบจากปีก่อน  อย่างไรก็ตามรายได้ปี 65 เติบโตราว 10% เมื่อเทียบจากปีก่อน โดยช่วงที่เหลือของปีคาดรายได้จะเติบโตเมื่อเทียบจากไตรมาสก่อน ตั้งแต่งวดไตรมาส 3/65 เป็นต้นไป
โดยมีปัจจัยสนับสนุน 3 ประการ คือ 1) ขยายกองเรือเพิ่มอีก 3 ลำในช่วงครึ่งหลังปี 65 ได้แก่ เรือขนส่งในประเทศ 2 ลำ และเรือขนส่งระหว่างประเทศ 1 ลำ 2) ธุรกิจเรือจัดเก็บปิโตรเลียมลอยน้ำ (FSU) มีแนวโน้มการใช้เพิ่มขึ้น และ 3) แนวโน้มราคาน้ำมันถูกลง ส่งผลให้ %GPM ปรับดีขึ้น